Manimenos, l'uso común d'o termin adicción ha enamplato lo suyo campo semantico a la dependencia psicolochica. En iste contexto, se fa servir o termin en a drogadicción y os problemas d'abuso de substancias, pero tamién se refiere a los comportamientos que no se reconoixen por un regular como problemas d'adicción, como l'adicción a minchar, a lo chuego u a los ordinadors. En iste tipo d'acepción, o termin denota o comportamiento compulsivo d'un individuo en realizar bella actividat especifica, a tamas d'as conseqüencias perchudiciosas que pueda tener ta la suya salut, o suyo estato mental u a suya vida social.